CELEX: 62015TN0553
Language: da
Date: 2015-09-25 00:00:00
Title: Sag T-553/15: Sag anlagt den 25. september 2015 — Export Development Bank of Iran mod Rådet

30.11.2015   
            
            
               DA
            
            
               Den Europæiske Unions Tidende
            
            
               C 398/60
            
         Sag anlagt den 25. september 2015 — Export Development Bank of Iran mod Rådet
   (Sag T-553/15)
   (2015/C 398/75)
   Processprog: fransk
   
      Parter
   
   
      Sagsøger: Export Development Bank of Iran (Teheran, Iran) (ved advokat J.-M. Thouvenin)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådet for Den Europæiske Union har pådraget sig ansvar uden for kontrakt for Den Europæiske Union ved at have vedtaget og opretholdt en restriktiv foranstaltning over for EDBI, som er annulleret ved Rettens dom af 6. september 2013 (sagerne T-4/11 og T-5/11)
            
         
               —
            
            
               Den Europæiske Union er derfor erstatningspligtig for det tab, som sagsøgeren har lidt
            
         
               —
            
            
               Den økonomiske skade fastsættes til et beløb på 5 6 4 70  860 USD eller 5 0 5 08  718 EUR efter den nuværende kurs, som tillægges en lovbestemt rente og ethvert andet beløb, der findes begrundet
            
         
               —
            
            
               Den ikke-økonomiske skade fastsættes til et beløb på 7 4 1 32  366 USD eller 6 6 20  613 EUR efter den nuværende kurs, som tillægges en lovbestemt rente og ethvert andet beløb, der findes begrundet
            
         
               —
            
            
               Subsidiært anses hele eller dele af det beløb, der kræves i erstatning for ikke-økonomisk skade, for omfattet af den økonomiske skade og bogføres i denne egenskab
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført seks anbringender, hvoraf to vedrører Den Europæiske Unions ansvar uden for kontrakt og fire de tab, der er forvoldt som følge af den retsstridige adfærd, som Rådet for Den Europæiske Union har udvist.
   
               —
            
            
               Hvad angår Den Europæiske Unions ansvar uden for kontrakt
               
                           1.
                        
                        
                           Første anbringende vedrører den retsstridige adfærd, der er foreholdt Rådet (vedtagelse og opretholdelse af en indefrysning af sagsøgerens midler), og som er fastslået ved dom af 6. september 2013, Export Development Bank of Iran mod Rådet, T-4/11 og T 5/11, EU:T:2013:400.
                        
                     
                           2.
                        
                        
                           Andet anbringende vedrører det forhold, at Rådets retsstridige adfærd udgør en tilstrækkelig kvalificeret tilsidesættelse af bestemmelser, som har til formål at tillægge borgerne rettigheder.
                        
                     
         
               —
            
            
               Hvad angår de tab, der er forvoldt som følge af Rådet for Den Europæiske Unions retsstridige adfærd
               
                           3.
                        
                        
                           Tredje anbringende vedrører sagsøgerens ophør med sin virksomhed med hensyn til remburs som en direkte følge af den retsstridige foranstaltning.
                        
                     
                           4.
                        
                        
                           Fjerde anbringende vedrører det indtægtstab, der er en følge af, at sagsøgeren var afskåret fra at få adgang til sine indefrosne midler i Den Europæiske Union.
                        
                     
                           5.
                        
                        
                           Femte anbringende vedrører følgeskaden af afbrydelsen af valutaoverførsler.
                        
                     
                           6.
                        
                        
                           Sjette anbringende vedrører det ikke-økonomiske tab.